	
	
	


N Y Í L T  P Á L Y Á Z A T I  K I Í R Á S
dokumentációval egybeszerkesztve

A KŐBÁNYAI SZIVÁRVÁNY NONPROFIT KFT. tekintettel a beszerzés becsült értékére, továbbá a közbeszerzésekről szóló 2015. évi CXLIII. törvény 111.§ b) és f) pontjaiban foglalt kivételi körre, nyílt pályázati eljárást indít mindennapi működéséhez szükséges élelmiszer alapanyagok beszerzése érdekében, adás-vételi szerződés keretében, azzal, hogy a pályázat nyerteseinek a szállítást 2026. május 1. napjától szükséges biztosítani.
1. Pályázati eljárás tárgya:

„Élelmiszer nyersanyagok beszerzése a Kőbányai Szivárvány Nonprofit Kft. részére 2026-2027”
2. A pályázat és teljesítés alapvető feltételei:

· A pályázat kiírója kizárólag magyar nyelven tett, magyar forintban (HUF) meghatározott ajánlatokat fogad be és vet alá bírálatnak.

· Ajánlati biztosíték: a pályázat kiírója a pályázóktól ajánlati biztosíték rendelkezésre bocsátását várja el ajánlatuk komolyságának biztosítékaként, melynek mértéke részenként az alábbi: 1. rész: 100.000.- Ft; 2. rész: 150.000.- Ft; 3. rész: 150.000.- Ft; 4. rész: 150.000.- Ft; 5. rész: 150.000.- Ft; 6. rész: 150.000.- Ft; 7. rész: 150.000.- Ft, 8. rész: 50.000.- Ft. Amennyiben pályázó több részre is ajánlatot kíván tenni, akkor valamennyi ajánlatával érintett rész biztosítékát megfizetni köteles. Biztosíték rendelkezésre bocsátás határideje: a pályázat benyújtási határideje. 
A biztosíték lehetséges formája: az előírt pénzösszeg pályázat kiírójának számlájára történő befizetésével (számlaszám: 11710002-20195562-00000000; kedvezményezett: Kőbányai Szivárvány Nonprofit Kft.; közlemény: Élelmiszer Ajánlati Bizt. x/y rész; az utalás több részre történő ajánlattétel esetében egy összegben is teljesíthető, a közlemény rovatban feltüntetve a biztosíték nyújtással érintett valamennyi rész számát). 

A visszafizetéssel és visszatartással kapcsolatos információk: Ha a pályázó a pályázatát az ajánlati kötöttség ideje alatt visszavonja, vagy a szerződés megkötése a pályázó érdekkörében felmerült okból meghiúsul, az ajánlati biztosíték a pályázat kiíróját illeti meg. Az ajánlati biztosíték visszafizetésre kerül az alábbi esetekben: valamennyi pályázó részére a pályázati kiírás visszavonása esetén, az érvénytelen pályázatot benyújtók részére, illetve valamennyi pályázó részére a szerződéskötéstől számított 10 napon belül (kivéve, ha a biztosíték fentiek szerint a kiírót illeti meg).
· Ajánlati kötöttség időtartama: ajánlattételi határidő lejártát követő 30 munkanap
· Pályázat benyújtásának formája: a pályázatot a jaszberenyi@t-online.hu e-mail címre kell benyújtani a pályázat benyújtási határidő lejártáig, kérjük, hogy az e-mail tárgyába írják bele: „Élelmiszer nyersanyagok beszerzése a Kőbányai Szivárvány Nonprofit Kft. részére 2026-2027”. Az e-mailbe csatolmányként az alábbiakat szíveskedjenek megküldeni: 
· a pályázatról készült oldalhű másolatot tartalmazó pdf formátumú dokumentumot; 
· a kereskedelmi ajánlatot excel formátumban, 
· a kitöltött szerződés tervezetet word formátumban.

· A pályázat iránt érdeklődő gazdasági szereplőknek az esélyegyenlőség biztosítása érdekében meg kell küldeniük alábbi adataikat a pályázat kiírója részére: szervezet neve, címe, kapcsolattartó neve, kapcsolattartó telefonszáma és e-mail címe. Fenti adatok kérjük az alábbi e-mail címre megküldeni: jaszberenyi@t-online.hu 
Amennyiben egy pályázni kívánó szervezet a fentiek szerinti jelentkezését/regisztrációját nem küldi meg a pályázat kiírója részére, a pályázattal kapcsolatosan esetlegesen felmerülő további tájékoztatások részére történő eljuttatásáért kiíró nem vállal felelősséget.
· A beszerzés az alábbiakban felsorolt külön álló részekből áll, pályázók ennek megfelelően jogosultak egy, vagy több részre ajánlatot tenni.

RÉSZEK FELSOROLÁSA:

1. rész: Zöldség, gyümölcs, savanyúság
2. rész: Mirelit- és félkész termékek
3. rész: Tésztafélék
4. rész: Fűszerek, szárazáru, konzervek, ízesítők

5. rész: Szárnyashúsok, tőkehúsok, felvágottak

6. rész: Kenyér és pékáru

7. rész: Tej, tejtermékek
8. rész: Cukrászati termékek
A pályázat kiírója nem minden tétel vonatkozásában tudott pontos, minőség/típus megjelölés nélküli előírást alkalmazni, ezért a beszerzés tárgyának egyértelmű meghatározása szükségessé tette meghatározott gyártmányú, eredetű, típusú termékre való hivatkozást. Ezekben az esetekben a megnevezés csak a tárgy jellegének egyértelmű meghatározása érdekében történt, és a pályázat kiírója bármely, a megjelölt gyártmánnyal, típussal egyenértékű terméket elfogad, azzal, hogy az egyenértékűséget pályázónak szükséges bizonyítania pályázatában. Az egyenértékűség fennállásának bizonytalansága esetén pályázó a 8. pontban foglaltak szerint információt kérhet a pályázat kiírójától is!

Mindazon termékeknél, ahol a pályázat kiírója egyértelműen megjelölte a termék megnevezése oszlopban a „lehetséges ajánlott termékek”-et, a kiíró elvárja, hogy a megjelölt gyártó terméke, a megjelölt márka kerüljön szállításra. Amennyiben pályázó a lehetséges ajánlott terméktől eltérő megajánlást tesz, kiíró jogosult pályázatát erre való hivatkozással elutasítani ÉS ÉRVÉNYTELENNEK NYILVÁNÍTANI.
FIGYELEM: amennyiben egy pályázó adott rész vonatkozásában érvényes ajánlatot kíván tenni, akkor az adott részben szerepeltetett valamennyi terméket áraznia és nyertessége esetén szállítania szükséges a megajánlott áron úgy, hogy a megajánlott árat a szerződés időtartama alatt EGY ALKALOMMAL, 2027.01.01-TŐL jogosult módosítani a szerződés tervezetben foglaltak szerint.
· Vevő a kereskedelmi ajánlat táblázatban felsorolt mennyiségektől minden rész tekintetében legfeljebb +/-50%-al eltérhet.

· Szállítási cím, azaz a teljesítés helye: Vevő székhelye, 1108 Budapest, Sütöde u. 4.

· A szállítás várható gyakorisága részenként: 
1. rész: zöldség, gyümölcs, savanyúság hetente kétszer, háromszor
2. rész: mirelit- és félkész termékek hetente kétszer, háromszor
3. rész: tésztafélék, tojás hetente kétszer
4. rész: fűszerek, szárazáruk, konzervek és ízesítők havonta kétszer
5. rész: szárnyasok, tőkehúsok és felvágottak kétnaponta
6. rész: kenyér és pékáru naponta
7. rész: tej, tejtermékek hetente 3-4 alkalommal
8. rész: cukrászati termékek negyedévente
· Szerződés időtartama: 2026. május 1. napjától 2027. április 30. napjáig, vagy – amennyiben ez hamarabb bekövetkezik – a szerződésben meghatározott, növelt összeg kimerüléséig kötik. A határozott idő leteltével a szerződés megszűnik a lehívott mennyiségtől függetlenül.
· Szerződést biztosító mellékkötelezettségek: késedelmi kötbér, hibás teljesítési kötbér, valamint meghiúsulási kötbér a dokumentációban szereplő szerződéstervezetben foglaltak szerint.
· Finanszírozási, fizetési feltételek: banki átutalással, a megfelelő mellékletekkel ellátott számla befogadásától számított 20 naptári napon belül, a dokumentációban szereplő szerződéstervezetben foglalt feltételek szerint.
· A további szerződéses feltételeket a dokumentáció részét képező szerződéstervezet tartalmazza. A jogviszony részletes szabályait a szerződéstervezet tartalmazza, a pályázati kiírás/dokumentáció és a szerződés eltérő rendelkezése esetén a szerződésben foglaltak irányadóak.
3. A kiíró neve, címe, telefonszáma és e-mail címe:

Kőbányai Szivárvány Nonprofit Kft. 
1108 Budapest, Sütöde u. 4.
Ügyvezető: Lajtai Ferencné

Tel: 06-1-434-2150
E-mail: kozpont@kobanyaiszivarvany.hu 
4. Pályázat benyújtási és bontási időpontja:

2026. 03. 31. 11:00
A késedelmesen benyújtott pályázatokat kiíró nem tudja figyelembe venni.
5. A szerződés meghatározása:

Adás-vételi szerződés

6. A teljesítés határideje:

A dokumentáció részeként kiadott szerződés tervezetben foglaltak szerint.
7. A pályázatok bírálati szempontja:
Legalacsonyabb összegű nettó ellenszolgáltatás részenként megállapítva.
8. Pályázat benyújtásával kapcsolatban további információ kérhető:

Lajtai Ferencné Ügyvezető Asszonytól, a kozpont@kobanyaiszivarvany.hu e-mail címen legkésőbb 2026. 03. 23. 10:00 óráig; kérjük leveleiket másolatban, és lehetőség szerint szerkeszthető formátumban az alábbi címre is megküldeni szíveskedjenek a gyorsabb válaszadás érdekében: jaszberenyi@t-online.hu 
Kelt: Budapest, 2026. március 17.
Lajtai Ferencné s.k.
 ügyvezető
PÁLYÁZATI DOKUMENTÁCIÓ

Jelen dokumentáció azzal a céllal készült, hogy elősegítse a pályázat iránt érdeklődő gazdasági szereplők pályázását, és egyértelmű iránymutatást szolgáltasson a pályázat részeként benyújtandó dokumentumok vonatkozásában.

Jelen dokumentáció nem ismétli meg a fenti pályázati kiírásban szerepeltetett információkat, így jelen dokumentáció kizárólag a fenti kiírással együtt értelmezhető és a kettő közös ismerete szükséges az érvényes és eredményes pályázat elkészítéséhez.

Amennyiben esetleg jelen dokumentáció és fenti kiírás között ellentmondás volna, akkor a kiírás megfelelő rendelkezését szükséges irányadónak tekinteni.
Pályázó felelőssége és kötelezettsége, hogy minden a tejesítése szempontjából szükséges információt beszerezzen a pályázat benyújtását megelőzően, erre való tekintettel kérjük és javasoljuk, hogy a pályázat iránt érdeklődő gazdasági szereplők éljenek a kiírás 8. pontjában szabályozott információ kérés lehetőségével.

A teljesítés időszakában nyertes pályázó már nem hivatkozhat arra, hogy nem rendelkezett kielégítő információkkal a feladat teljesítését érintő kötelezettségeiről, a teljesítés feltételeiről. 


Pályázat részeként benyújtandó dokumentumok:

1. Ajánlati lap – lásd nyilatkozatminta (kitöltve, cégszerű aláírással ellátva)
2. Kereskedelmi ajánlat a megfelelő részek tekintetében (csak azon munkalapokat adják be pályázók, melyek vonatkozásában ajánlatot kívánnak tenni; FIGYELEM: adott részen belül valamennyi tételt árazni kell, a tételkiírások, és mennyiségek cellái nem módosíthatóak; a pályázó általi módosítás a pályázat eredménytelenségét vonhatja maga után)
3. Ajánlati nyilatkozat - lásd nyilatkozatminta (kitöltve, cégszerű aláírással ellátva)
4. Nyilatkozat köztartozás mentességről – lásd nyilatkozatminta (kitöltve, cégszerű aláírással ellátva)

5. Átláthatósági nyilatkozat – lásd nyilatkozatminta (kitöltve, cégszerű aláírással ellátva)

6. Közjegyzői aláírási címpéldány, vagy ügyvéd által ellenjegyzett aláírásminta

7. Szerződés tervezet kitöltve, aláírva
1. AJÁNLATI LAP

az
„Élelmiszer nyersanyagok beszerzése a Kőbányai Szivárvány Nonprofit Kft. részére 2026-2027”
tárgyú nyílt pályázati eljárásban
1) Pályázó neve és a cégképviseletre jogosult neve:.............................................................................................

2) Pályázó székhelye: ............................................................................................................................................
3) Pályázó telefonszáma: ……………………………………………………………...........................................
4) Pályázó e-mail címe: ……………………………………………………………….........................................
5) Pályázó kapcsolattartójának neve: ……………………………………………………………………………
6) Az ajánlat értékelési szempont szerinti tartalmi eleme:

Komplett, egy összegű nettó ajánlati ár
az 1. rész tekintetében: __________________________.- Ft

a  2. rész tekintetében: __________________________.- Ft

a  3. rész tekintetében: __________________________.- Ft

a  4. rész tekintetében: __________________________.- Ft

az 5. rész tekintetében: __________________________.- Ft

a  6. rész tekintetében: __________________________.- Ft

a  7. rész tekintetében: __________________________.- Ft
a  8. rész tekintetében: __________________________.- Ft

/Csak azon rész tekintetében szükséges a komplett, egy összegű nettó ajánlati ár kitöltése, melyre pályázó ajánlatot kíván tenni, a többi rész esetében kérjük kihúzni, vagy törölni a sort!/
Pályázó képviseletében nyilatkozom, hogy az ajánlati ár meghatározása körében figyelemmel voltunk az esetleges időközbeni jogszabályi, technológiai változásokból adódó többletköltségekre, különösen munkavállalói járulékok, bérterhek változására, infláció mértékének változására, piaci árváltozásra, árfolyamkockázatra, mivel tudomásul vesszük azt, hogy azok teljes mértékben Pályázó terhére esnek, ezekre való hivatkozással Pályázat kiíróval szemben többletköltséget Pályázó nem érvényesíthet. Tudomásul vesszük, hogy nyertes pályázóként egy alkalommal, kizárólag 2027. január 1-jétől vagyunk jogosultak a szerződés tervezetben foglaltak szerint árváltoztatást kezdeményezni.
Kelt: ….., 2026. március ….
cégszerű aláírás
2. KERESKEDELMI AJÁNLAT
Kérjük a kereskedelmi ajánlat megtétele kapcsán az alábbi előírások szigorú betartását, az előírások bármelyikének be nem tartása a pályázat érvénytelenségét eredményezheti.

1.) Pályázó ajánlatot tehet egy, több, vagy akár valamennyi részre vonatkozóan is.
2.) Az egyes részek esetében szükségszerű az érvényes ajánlathoz az adott részben szereplő tételek MINDEGYIKÉNEK árazása és nyertesség esetén a szállítása.
3.) A megajánlott árak 2027. január 1. napjáig nem változtathatóak meg semmilyen jogcímen, ezt követően a szerződés időtartama alatt egy alkalommal, a szerződés tervezetben foglaltak szerint lehetséges indexálást kezdeményezni.
4.) A kereskedelmi ajánlat tételkiírásai, mennyiségei, mennyiségi egységei, a kiszerelésre vonatkozó előírások nem változtathatóak meg, amennyiben valamely pályázó azt megváltoztatja, az a pályázat érvénytelenségét vonhatja maga után.
5.) Kizárólag a szürkével jelölt cellák tartalma változtatható meg és módosítható a pályázó által, ezen cellák értelemszerű kitöltése pedig kötelező is pályázók számára az érvényes ajánlattétel érdekében.

6.) A nettó ajánlati egységár oszlop kitöltését követően a táblázat automatikusan kalkulálja a nettó ajánlati összárat, valamint részenként a mindösszesen ajánlatot is. Kérjük a táblázat kalkulációját ellenőrizni szíveskedjenek!
7.) Mindazon termékeknél, ahol a pályázat kiírója egyértelműen megjelölte a termék megnevezése oszlopban a „lehetséges ajánlott termékek”-et, a kiíró elvárja, hogy a megjelölt gyártó terméke, a megjelölt márka kerüljön szállításra. Amennyiben pályázó a lehetséges ajánlott terméktől eltérő megajánlást tesz, kiíró jogosult pályázatát erre való hivatkozással elutasítani, érvénytelenné nyilvánítani.
8.) A Zöldség, savanyúság rész esetében azon termékeknél, ahol évszakonként lehetséges a termékek eltérő árazása az évszakok alatt a naptári évszakokat kell érteni, tehát:
Tavasz: március 1-jétől – május 31-éig
Nyár: június 1-jétől – augusztus 31-éig
Ősz: szeptember 1-jétől – november 30-áig
Tél: december 1-jétől – február 28-áig
Annak megfelelő évszak szerinti egységáron lehetséges az adott termék szállítása, amely évszakba a megrendelés dátuma esik.

9.) Az adott rész mindösszesen cellájában lévő értéket szükséges az ajánlati lapon feltüntetni, ez minősül adott rész tekintetében pályázó nettó ajánlati árának.

10.) Amennyiben valamely pályázó számítási hibát vét – a nettó ajánlati összár oszlop nem engedélyezett szerkesztésével – a pályázat kiírója a számszaki hibákat a nettó ajánlati egységárak figyelembevételével javítja, és az ennek megfelelően kialakult mindösszesen árat tekinti pályázó végleges nettó ajánlati árának.

11.) A kinyomtatott, tételesen beárazott ajánlatot cégszerű aláírással és keltezéssel szükséges ellátni és a pályázathoz ekként csatolni.

FONTOS: kérjük, hogy a kereskedelmi ajánlatot excel formában is benyújtani szíveskedjenek az ajánlat részeként.
<A KERESKEDELMI AJÁNLAT EXCEL FORMÁBAN JELEN DOKUMENTUMTÓL ELKÜLÖNÜLT MÓDON ÉS FORMÁBAN KERÜL RENDELKEZÉSRE BOCSÁTÁSRA PÁLYÁZÓK RÉSZÉRE>

3. AJÁNLATI NYILATKOZAT
Alulírott, ………………………………… (cégképviseletre jogosult személy neve) mint a(z) …………….............................................. (cégnév, székhely cím) pályázó cégjegyzésre jogosult képviselője, a Kőbányai Szivárvány Nonprofit Kft., mint pályázat kiíró által kiírt „Élelmiszer nyersanyagok beszerzése a Kőbányai Szivárvány Nonprofit Kft. részére 2026-2027” tárgyú beszerzési eljárás pályázójaként
nyilatkozom, hogy

· miután a kiírást és az azzal egybe szerkesztett pályázati dokumentációban, továbbá a szerződéstervezetben rögzített feltételeket megvizsgáltuk, azokat elfogadjuk, és az abban foglaltak, továbbá az eljárás során keletkezett egyéb dokumentumok szerint pályázatot nyújtunk be a pályázatunkban az Ajánlati Lapon rögzített ajánlati áron és a kereskedelmi ajánlat táblázatban feltüntetett egységárakon;

· nyertességünk esetén készek és képesek vagyunk a pályázatunkban, valamint a kiírás és azzal egybe szerkesztett dokumentációban, továbbá a szerződés tervezetben és az eljárás során keletkezett egyéb iratokban előírt feltételeknek megfelelően a szerződés megkötésére és teljesítésére annak teljes időtartam alatt, nyertességünk esetén vállaljuk továbbá a kiírás és azzal egybe szerkesztett dokumentációban és az eljárás során keletkezett egyéb iratokban előírt feltételeknek megfelelően a szerződés megkötését;
· a pályázatban csatolt összes aláírt dokumentumot, nyilatkozatot az adott dokumentum, nyilatkozat aláírására jogosult személy írta alá;
· a pályázatunk elektronikus formában – e-mailen – benyújtott (jelszó nélkül olvasható, de nem módosítható .pdf file) példánya a papír alapú (eredeti) példánnyal teljes mértékben megegyezik;
· pályázatunkhoz e-mailben a fenti pdf fájlon kívül mellékeltük a szerződéstervezet kitöltött példányát word formátumban, továbbá a kereskedelmi ajánlat táblázatot excel formátumban;

· nyertességünk esetén a kereskedelmi árajánlatban tett nettó ajánlati egységárainkat – a szerződés eltérő rendelkezése hiányában - semmilyen jogcímen nem változtatjuk meg, amennyiben erre mégis sor kerülne – illetőleg e tekintetben a szerződésszerű teljesítést megtagadjuk – tisztában vagyunk azzal, hogy az a szerződés súlyos megszegését eredményezi, mely esetben Megrendelő élhet a meghiúsulási kötbér iránti igényével;
· nyertességünk esetén elfogadjuk, hogy a szerződés időtartama alatt egy alkalommal, 2027. január 1. napjától hatályosuló módon lehetséges a nettó ajánlati egységárakat indexálni a pályázati dokumentáció részeként kiadott szerződéstervezetben foglaltaknak megfelelően.
Kelt: ….., 2026. március ….
cégszerű aláírás

4. NYILATKOZAT KÖZTARTOZÁSMENTESSÉGRŐL
Alulírott, ………………………………… (cégképviseletre jogosult személy neve) mint a(z) …………….............................................. (cégnév, székhely cím) pályázó cégjegyzésre jogosult képviselője, a Kőbányai Szivárvány Nonprofit Kft., mint pályázat kiíró által kiírt „Élelmiszer nyersanyagok beszerzése a Kőbányai Szivárvány Nonprofit Kft. részére 2026-2027” tárgyú beszerzési eljárás pályázójaként
nyilatkozom, hogy

társaságunk köztartozásmentes adózónak minősül, és ennek megfelelően szerepel a Nemzeti Adó- és Vámhivatal által vezetett köztartozás mentes adózói adatbázisban, vagy ha nem szerepel, akkor a pályázat kiíró kérésére készek vagyunk a társaság köztartozásmentes minőségét a Nemzeti Adó- és Vámhivataltól származó adóigazolással bizonyítani.
Kelt: ….., 2026. március ….
cégszerű aláírás
5. Átláthatósági nyilatkozat
„Élelmiszer nyersanyagok beszerzése a Kőbányai Szivárvány Nonprofit Kft. részére 2026-2027” tárgyú beszerzési eljárásban
az államháztartásról szóló 2011. CXCV. törvény 41. § (6) bekezdésében foglalt feltételnek való megfelelésről 

Nyilatkozattevő

Cégnév: 

Székhely: 

Adószám: 

Cégjegyzékszám: 

Képviseletében eljár: 

Jelen okirat aláírásával nyilatkozom, hogy az általam képviselt ……………………………………………………………..a nemzeti vagyonról szóló 2011. évi CXCVI. 3. § (1) bekezdés 1. pontja
 szerinti átlátható szervezet. 

Tudomásul veszem, hogy a nyilatkozatban foglaltak változásáról köteles vagyok a Kőbányai Szivárvány Nonprofit Kft-t haladéktalanul írásban értesíteni.


Tudomásul veszem, hogy a valótlan tartalmú nyilatkozat alapján létrejött szerződést a Kőbányai Szivárvány Nonprofit Kft. jogosult felmondani, vagy attól elállni.

Kelt: ….., 2026. március ….
	     ________________________________

	cégszerű aláírás


�3. § (1) E törvény alkalmazásában


1. átlátható szervezet:


a) az állam, a költségvetési szerv, a köztestület, a helyi önkormányzat, a nemzetiségi önkormányzat, a társulás, az egyházi jogi személy, az olyan gazdálkodó szervezet, amelyben az állam vagy a helyi önkormányzat külön-külön vagy együtt 100%-os részesedéssel rendelkezik, a nemzetközi szervezet, a külföldi állam, a külföldi helyhatóság, a külföldi állami vagy helyhatósági szerv és az Európai Gazdasági Térségről szóló megállapodásban részes állam szabályozott piacára bevezetett nyilvánosan működő részvénytársaság,


b) az olyan belföldi vagy külföldi jogi személy vagy jogi személyiséggel nem rendelkező gazdálkodó szervezet, amely megfelel a következő feltételeknek:


ba) tulajdonosi szerkezete, a pénzmosás és a terrorizmus finanszírozása megelőzéséről és megakadályozásáról szóló törvény szerint meghatározott tényleges tulajdonosa megismerhető,


bb) az Európai Unió tagállamában, az Európai Gazdasági Térségről szóló megállapodásban részes államban, a Gazdasági Együttműködési és Fejlesztési Szervezet tagállamában vagy olyan államban rendelkezik adóilletőséggel, amellyel Magyarországnak a kettős adóztatás elkerüléséről szóló egyezménye van,


bc) nem minősül a társasági adóról és az osztalékadóról szóló törvény szerint meghatározott ellenőrzött külföldi társaságnak,


bd) a gazdálkodó szervezetben közvetlenül vagy közvetetten több mint 25%-os tulajdonnal, befolyással vagy szavazati joggal bíró jogi személy, jogi személyiséggel nem rendelkező gazdálkodó szervezet tekintetében a ba), bb) és bc) alpont szerinti feltételek fennállnak;


c) az a civil szervezet és a vízitársulat, amely megfelel a következő feltételeknek:


ca) vezető tisztségviselői megismerhetők,


cb) a civil szervezet és a vízitársulat, valamint ezek vezető tisztségviselői nem átlátható szervezetben nem rendelkeznek 25%-ot meghaladó részesedéssel,


cc) székhelye az Európai Unió tagállamában, az Európai Gazdasági Térségről szóló megállapodásban részes államban, a Gazdasági Együttműködési és Fejlesztési Szervezet tagállamában vagy olyan államban van, amellyel Magyarországnak a kettős adóztatás elkerüléséről szóló egyezménye van;





